Зорин Григорий Трофимович

Зорин Григорий Трофимович (1920, Мадыр с. — 11.03.1976, Өлүөхүмэ, Саха АССР) —  старшина, Аҕа дойду Улуу сэриитин кыттыылааҕа, Сэбиэскэй Сойуус Геройа (1945). 

 Олоҕун олуктара 
1920 сыллаахха Усятское сэлиэнньэҕэБилиҥҥинэн Алтай кыраайа, Бийскай оройуон. бааһынай дьиэ кэргэҥҥэ төрөөбүт. Нуучча. 1931 сылтан билиҥҥи Хакасия сиригэр Матур  с. (Таштып оройуона) олорбут.

Кыһыл Аармыйаҕа 1940 сыллаахха Таштып оройуонун военкоматынан ыҥырыллыбыт. 1943 сылтан Киин, 1-кы Белорусскай фроннарга сэриилэспит. 

1944 сыл от-атырдьах ыйдарыгар Люблин-Брест операциятын кыргыһыыларыгар хорсуннук сэриилэспитэ бэлиэтэммит.

ССРС Үрдүкү Сүбэтин Президиумун 1945 сыл олунньу 21 күнүнээҕи Ыйааҕынан бойобуой сорудахтары уһулуччулаахтык толорорун, көрдөрбүт хорсун, геройдуу быһыытын иһин младшай сержант Зорин Григорий Трофимовичка Сэбиэскэй Сойуус Геройун аата иҥэриллибитэ. 

Сэрии кэнниттэн Таштып с. комсомол райкомун салаатыгар физкультураҕа инструкторынан үлэлээбит. Ойуур промышленноһын институтугар үөрэммит. Үөрэҕин бүтэрэн, ойуур хаһаайыстыбатын тэрилтэлэригэр үлэлээбит. 

1968 сылтан Саха Сиригэр олорбут, Өлүөхүмэтээҕи леспромхозка үлэлээбит.

1976 сыллаахха Өлүөхүмэ улууһун Заречнай бөһүөлэгэр өлбүт.

 Наҕараадалара 
 «Кыһыл көмүс Сулус» мэтээл № 3121 (21.02.1945)
 Ленин уордьана (21.02.1945)
 Аҕа дойду сэриитин II ст. уордьана (17.08.1944)
 Албан аат III ст. уордьана (12.12.1943)
 «Хорсунун иһин» мэтээл (10.09.1943)
 Мэтээллэр

 Үйэлээх аата 

 Быһаарыылар 

 Сигэлэр 



Категория:Аҕа дойду Улуу сэриитин кыттыылаахтара